


ДЕТСКА ГРАДИНА „НИКОЛА ЙОНКОВ ВАПЦАРОВ ”
 С. ГРАНИТ, ОБЩИНА БРАТЯ ДАСКАЛОВИ


ВЪТРЕШНИ ПРАВИЛА ЗА ПОДБОР, НАЗНАЧАВАНЕ, ПРОМЯНА В ТРУДОВОТО ПРАВООТНОШЕНИЕ, ОТПУСКИ, ОБУЧЕНИЕ, СТИМУЛИРАНЕ, НАКАЗАНИЯ И ОСВОБОЖДАВАНЕ НА РАБОТЕЩИТЕ В ДГ

ПРОЦЕДУРА ЗА ПОДБОР
1. По време на учебната година да не се извършват структурни промени в учебното заведение, с изключение на случаите, предвидени по ЗПУО.
2. При необходимост от такива Директорът предоставя на СО предварителни разчети за броя на оставащите без работа и възможностите за тяхното пренасочване.
3. Прекратяване на трудовите правоотношения по чл. 328(1), т.2 и т.3 от КТ в рамките на утвърдената численост на персонала, директорът спазва следните условия и процедура:
3.1. Информира СО за причините за намаляването на числеността на персонала – броя и имената на подлежащите за съкращения; както и за възможностите за пренасочване на освободения персонал.
3.2. Извършва подбор съгласно приетите критерии, а именно :
3.2.1. Образование по специалността .
3.2.2. Стаж по специалността.
3.2.3. Допълнителна квалификация.
3.2.4. Трудова характеристика – оценка на ръководството.
3.2.5. Професионални изяви - оценка на ръководството.
3.2.6. Социално положение и здравно състояние.
4. Не прекратява трудовите правоотношения на работници и служители в трудоспособна възраст, ако по същите специалности има работни места, които се заемат от служители, придобили право на пенсия за осигурителен стаж и възраст.
5. Не сключва нови трудови договори с външни лица , освен за длъжности със специфични изисквания за заемането им.
6. Уволнява по чл. 328, ал.1, т.2 и 3 от КТ работници и служители, членове на СО след предварително становище на съответния синдикален орган.
7. Не сключва граждански договори за изпълнение на работа, равностойна на съкратеното работно място.
8. Синдикалното ръководство се задължава в срок от 7 дни да изрази мнение по промените по ал.1, т.1 и да предложи алтернативи, както и да даде отговор по ал.1, т.5.
9. Директорът може да разкрива нови работни места само след като осигури задължителната норма преподавателска работа на учители с безсрочни трудови договори.
10. Директорът запазва работните места на правоспособни учители с безсрочни трудови договори, които след спечелен конкурс са назначени за временно изпълняващи тази длъжност – за срока на договора.
11. Директорът предоставя на СО в 14-дневен срок от поискването информация  за :
11.1. Промените в структурата на детската градина.
12. Работодателят сключва срочни трудови договори съгласно разпоредбите на КТ. В случаите, когато членове на СО работят по договор за заместване, те се ползват с предимство при сключване на нов трудов договор.
13. Директорът информира СО за освободените работни места в детската градина.

Трудова заетост , професионално развитие и квалификация

Работодателят обсъжда съвместно със Синдиката структурните промени в детската градина при отчитане на следните показатели:
	-разпоредбите на действащите нормативни актове
	-демографският прираст на децата
 Ако по демографски или други причини се налага съкращение на учители или  служители преди да се извърши подбор да се приложи чл.333 от КТ.
При прекратяване на трудовия договор по чл.328 ал.1 т.2 и т.3 от КТ, Работодателят информира Синдиката за :
	- причините и необходимостта от намаляване числеността на персонала
	-броя на подлежащите на съкращение
	-критерии за подбор
	-възможност за пренасочване на освободения персонал
	Не прекратява трудовия договор на учители и служители в трудоспособна възраст ако по същите специалности има работни места , които се заемат от пенсионери, или лица с право на пенсиониране по чл. 68 от КСО.
	Не сключва нови ТД с външни лица , освен за длъжности , за които има специфични изисквания за заемането им.
	Синдикатът се задължава в срок от 7 дни да изрази мнение по изброените критерии за подбор , като предложи алтернативи и становища.
	Прекратяването на трудови договори по чл.328 ал.1 т.2 и т.3 от КТ може да стане само след  писмено съгласие на синдикалната организация за всеки отделен синдикален член.
Прекратяване на ТД по чл.331 от КТ да се извършва след  изплащане на обезщетение в размер на 5 брутни възнаграждения.
Работодателят може да разкрива нови работни места само след като е осигурил задължителна норма  на приети деца.
 Работодателят  предоставя на Синдиката в 14 дневен срок от поискването информация  свързана с :
	-изпълнение на бюджета и финансовото състояние на ДГ
	-социални плащания
	-трудова заетост и работна заплата
         Работодателят поканва Синдиката  да разработят заедно следните документи:
-вътрешни правила за работната заплата
	-правилник за дейността на детската градина	
	-правила за безопасни условия на труд
	-критерии за диференцирано заплащане
	-критерии за разпределяне на средства за допълнително материално стимулиране
	- план за квалификационна дейност
	-етичен кодекс за работа с деца
- разпределение на времето за ползване на платения годишен отпуск на работниците и служителите.
          Синдикатът разработва проект за КТД.
 Работодателят сключва срочни трудови договори с работници и служители при спазване разпоредбите на чл.68 от КТ и пар.1 т.8. от допълнителните разпоредби на КТ,като продължителността на ТД да не е по-малка от 1 година.
В случаите ,когато членовете на Синдиката работят по договор за заместване ,след освобождаване на мястото от титулярът  могат да ползват предимство  при сключване на ТД.
 За членовете на Синдиката , страна по договора ,срокът на предизвестието за прекратяване на ТД по чл.328 ал.1 т.1-3,10 от КТ е два месеца.
Трудови възнаграждения и обезщетения

 За системата на предучилищното образование се определят минимални основни работни заплати, считано от 01.04.2021 г., както следва:
1. Педагогически специалисти с ръководни функции:
· Директори – 1856 лв.
2. Педагогически специалисти:
· Старши учител и старши възпитател – 1533 лв.
        За работниците и служителите от непедагогическия персонал, членове на Синдиката, при нормална продължителност на работното време се определят следните  минимални основни месечни работни заплати: 
1. за длъжности, неизискващи образователна степен и професионална квалификация – не по-малко от МРЗ
2. за длъжности, с квалификация „помощник –възпитател“ , „помощник-готвач“ и други подобни на тях длъжности – не по-малко от 105% от МРЗ.
3. за длъжности, с квалификация „готвач“, „огняр“, „охранител“ и подобни на тях - не по-малко от 110% от МРЗ.
4. за длъжностите „домакин“, „касиер“, „технически секретар“, „ЗАС“,“АТС“ и подобни - не по-малко от 115% от МРЗ.
Забележка: договореностите се прилагат за служители със съответната професионална квалификация.
 За работници и служители, членове на синдиката, се изплаща обезщетение в следните размери:
1.На основание чл.222 ал.1 от КТ – брутното трудово възнаграждение за срок от два месеца
2.На основание чл. 222 ал.3 от КТ –на педагогическите специалисти, когато през последните 10 години от трудовия им стаж преди придобиване право на пенсия за осигурителен стаж и възраст са работили в организации и звена на бюджетна издръжка в сферата на образованието:
-11 брутни работни заплати, от 01.01.2021г.
3. На основание чл. 222 ал.3 от КТ –на непедагогическите специалисти, когато през последните 10 години от трудовия им стаж преди придобиване право на пенсия за осигурителен стаж и възраст са работили при един и същ работодател в сферата на образованието:
- 8,5 брутни работни заплати, от 01.01.2017
 При определяне на индивидуалната основна заплата, задължително се отчитат образователно-квалификационната степен, квалификацията, професионалния опит на учителската длъжност.
        Индивидуалните работни заплати се определят от директора съобразно правилата и процедурите за определяне и изменение на основните работни заплати, приети с вътрешните правила за работна заплата.
 Учителите и служителите ,членове на Синдиката,имат право  на ДТВ за придобит трудов стаж и професионален опит в размер на 1% от основната месечна заплата за всяка година трудов стаж.
  Работодателят се задължава при определяне на продължителността на трудовия стаж  и професионален опит , за който се изплаща ДТВ , да зачита изцяло за придобит трудов стаж и професионален опит по смисъла на Наредбата за структурата и организацията на работната заплата ,придобития трудов стаж до 01.07.2007 г. по трудово или служебно правоотношение.
	     Работодателят  зачита трудовия стаж , придобит след 01.07.2007 г. в друго предприятие на сходна или със същият характер работа или професия , съгласно чл. 12 ,ал.4  от Наредбата за структурата и организацията на работната заплата както следва:
· за педагогическия персонал – в съответствие с чл. 19 ,ал.1-4 от Наредба за пенсиите и осигурителния стаж , както и в други отрасли и дейности по специалността от висшето образование с придобита образователно-квалификационна степен „магистър” или „бакалавър” и „професионален бакалавър по…”  , която ползва като учител ;
-     за непедагогическия персонал – съгласно Националната квалификация     на професиите и длъжностите в РБългария
 При определяне на индивидуалната основна заплата, задължително се отчитат нормата преподавателска работа, образователно-квалификационната степен, квалификацията, професионалния опит на учителска, възпитателска или приравнена към тях длъжност.
Индивидуалните работни заплати се определят от директора съобразно правилата и процедурите за определяне и изменение на основните работни заплати, приети с КТД и/или вътрешните правила за работна заплата.
Социалните партньори се споразумяват  да се изплащат и следните минимални ДТВ:
1.За по-висока лична квалификация /ПКС/
· за V ПКС –  30,00 лв.
· за IV ПКС – 35,00 лв
· за III ПКС – 50,00 лв.
· за II ПКС –  70,00 лв.
· за I ПКС –   90,00 лв. 
2. За водене на задължителна документация, за консултиране на  родители, деца  се изплаща  допълнително трудово възнаграждение в следните размери:
· на учителите в ДГ  – 22 лв.месечно
Възнаграждението по т.2 се изплаща  за реално отработено време, през което лицето е изпълнявало съответната дейност.При отсъствие на учителя в детската градина допълнителното възнаграждение се изплаща на заместващия учител, пропорционално на времето на заместване.
3. Право на безплатна храна имат непедагогическия персонал и работниците в  столовете и кухните в размер на 2,50 лв. дневно.
	4. За работа с деца със специални образователни потребности на директори, учители и педагогически кадри не по-малко от 20 лв. месечно. Възнаграждението се изплаща за действително отработено време през периода на учебните занятия.
 5. Работодателят заплаща допълнително възнаграждение в размер не по-малко от 70% от основната заплата на замествания работник или служител, на заместващия/щите, който/които освен своята работа или дейност работи/тят по вътрешно заместване при условията на член 259 от КТ.
6. Размерът на допълнителните възнаграждения по ал. /1/ се договарят с КТД или ВПРЗ в УЗ, в рамките на утвърдените средства за работна заплата.
	
 Работодателят в рамките на годишния  бюджет на формиране на работната заплата предвижда за работещите  ДТВ в размер на една СБРЗ , разделена на  три плащания или на друг принцип  уреден с вътрешни правила.
Средствата за квалификация на учителите се определят в размер на 1,2 % от годишните средства за работна заплата.
Работно време ,почивки и отпуски
Разпределението на работното време ,графиците за работа на смени , условията и реда за полагане на извънреден труд се уреждат с КТ и Правилника  за вътрешният ред , който се обсъжда и приема с участието на Синдиката , съгласно чл.37 от КТ.
Работното време на педагогическите специалисти по време на учебните занятия включва: изпълнение на възложената  преподавателска норма, участие в педагогически съвети, в работата на методическите обединения,  консултации на ученици и родители, родителски срещи и изпълнение на други задължения по длъжностна характеристика, както и  самоподготовката, която се осъществява  в предпочитана от учителя среда.
Страните по КТД се споразумяха на основание чл.156а от КТ на членовете на синдиката да се определят по-високи размери на отпуските по чл.155 и 156 от КТ както следва:
	-Размерът на удължения платен годишен отпуск по чл.155/4/ се определя на 28 работни дни.
	-Размерът на удължения платен годишен отпуск по чл.155/5/от КТ и чл.24 ал.1 от наредба за работното време , почивките и отпуските за педагогическите кадри се определя на 56 работни дни.
	-Допълнителен платен годишен отпуск  по чл.156 ал.2 от КТ – не по-малко от 8 дни. Списъкът на длъжностите  , за които се установява ненормирано работно време се определя от работодателя и Синдиката в съответствие с чл.139а от КТ.
Работници и служители от непедагогически персонал със загубена работоспособност 50 и над 50 на сто , имат право на основен платен годишен отпуск в размер на  34 работни дни.

За 24 Май – Ден на българската просвета и култура и на славянската писменост служителите , определени със заповед на  директора за участие  в програмата ползват 1  ден допълнителен платен отпуск .
             За  1-ви Ноември – Ден на народните будители – 1 ден допълнителен отпуск , ако е работен ден.
Учители и служители , членове на Синдиката на основание чл.168 от КТ получават:
	-2 работни дни при 2 живи деца до 18 годишна възраст
	-4 работни дни при 3 и повече живи деца до 18 годишна възраст
           Членовете на Синдиката имат право да ползват допълнителен платен отпуск както следва:
	-при встъпване в брак – 3 работни дни
	-при кръводаряване – за деня на кръводаряването и 2 дни след това
	-при смърт на родител ,  съпруг , дете  и родител на другия съпруг – 3 работни дни , а при загуба на други роднини по права линия – 2 работни дни.
На член на Синдиката , който учи в средно или висше училище по специалност , приложима в ДГ  , както и за допълнителна квалификация ,се осигурява отпуск на основание чл.169  и чл.170 от КТ.
С правилник на вътрешният трудов ред се осигурява  почивка от 30 минути , като се гарантира опазване на живота и здравето на децата при наличие на помощник-възпитател.
Страните по договора, в интерес на работата, могат да изготвят съвместно График за ползване на платените отпуски през календарната година, като преди това се вземе мнението на персонала.


Осигуряване на социални дейности
 Работодателят осигурява средствата за фонд СБКО в размер на не по-малко от 3% от средствата за основна заплата.
            Редът за разпределяне и изразходване  на средствата се определя от общото събрание.
Работодателите и първостепенните разпоредители с бюджет средства изплащат транспортните разноски на пътуващите педагогически специалисти в размер на 100% от стойността на абонаментните карти или билетите, в съответствие с действащата нормативна уредба.
 За междуселищните пътувания на педагогически специалисти, които не попадат в обхвата на чл.219, ал.5 от ЗПУО, транспортните разноски могат да се възстановяват за сметка на бюджета на институцията или общината.
 Разходите при ползване на обществен транспорт се удостоверяват с представяте на билети, фактури и абонаментни карти за пътуване по маршрута от местоживеенето до работата и обратно.
 При ползване на лични моторни превозни средства разходите се възстановяват в размер, съответстващ на размера на разходите за по-евтиния вид транспорт.
 Транспортните разходи се изплащат за времето на изпълнение на служебните задължения на работното  място от педагогически специалисти.
 Работодателят осигурява средства за представително облекло на педагогическите специалисти, членове на синдиката, страна по договора, в съответствие с действащата нормативна уредба в размер не по-малък от 400 лв.
 Работодателят осигурява безплатно работно облекло на работници и служители, членове на синдикатите, в съответствие с Наредбата за безплатното и униформено облекло и в размер не по-малък от  100 лв.  
 Получилите представително облекло по ал.1 нямат право на облекло по ал.2
При постъпване на работа Работодателят предоставя на педагогическите специалисти средства за представително облекло, пропорционално на оставащите до края на календарната година месеци.
 При постъпване на работа лицата от непедагогическия персонал получават работно облекло, чийто срок на износване започва да тече от датата на получаването.
Работодателят сключва договор застраховка трудова и битова злополука за членовете на Синдиката. 



Условия на труд
 Страните по договора се задължават да съдействат за осигуряване на  здравословни , безопасни  и хигиенни условия на труд , съгласно ЗБУТ.
Работодателят и Синдикатът  разработват правила и инструкции за безопасна работа.
             Работодателят се задължава да осигури  за работа при вредни и специфични условия на труд предпазно облекло  , съгласно чл.288 от КТ както и средства  на учители и служители ,имащи право на специално работно облекло.
Работодателят  осигуряват средства за ежегодни  профилактични медицински прегледи  , съгласно чл.287/1/и /2/ от КТ и за здравни книжки за работещите в детското заведение.
Работодателят и Синдиката обединяват усилията си за осигуряване на необходимите средства за подобряване на материално-техническата база , необходима за УВП.
Работодателят се задължава да издава заповед за командировка при провеждане на мероприятия , включени в учебния план.
            При командировка се заплащат дневни , пътни и квартирни пари , съгласно наредба за командировки в страната.
 При констатирани нарушения и неспазване на условията на нормален учебен процес , Синдикатът  прави предложение до РЗИ и кмета  на Общината за прекратяване на учебните занятия, след съгласуване с работодателя.
Условия за синдикална дейност
Работодателят се задължава да представи на Синдиката в съответствие с чл.46 от КТ подходящи условия за осъществяване на синдикална дейност – помещения , материали , техника , интернет и др. , според възможностите на  ДЗ.
 За осъществяване на синдикална дейност в една календарна година се ползва платен отпуск по чл.159 от КТ  в размер ,както следва:
	-64 часа  за председател и секретар на организацията в ДЗ
            За осъществяване на задачи с обществено значение по чл.161 ал.1 от КТ – участие в мероприятия на Синдикатите и националните им ръководства  , обучения , митинги , шествия, конференции и др.,редовите синдикални членове ползват платен служебен отпуск в размер на 48 часа , за календарна година , за която дейност представят съответен документ.
            Работодателят  изпълнява задълженията си  спрямо синдикалната организация  за осигуряване на условия за синдикална дейност след представяне на Удостоверение за легитимност , издадено от упълномощени органи на Синдикатите, страна по договора.
            Удостоверението  за легитимност се представя в началото на учебната година или в случай на промяна на субекта , представляващ синдикалния орган.
 Синдикалното ръководство има право  на достъп до всички места за срещи  и разговори с  работещите в детската градина.
Работодателят може да уволни членове на ръководството на Синдиката през цялото време  на избора и 6 месеца след освобождаването им ,само с предварително писмено съгласие на синдикалния орган , определен с решение на централното ръководство.

СТИМУЛИРАНЕ
1. Педагогическият и непедагогическият персонал, работещи по трудови правоотношения, получават допълнителни възнаграждения, както следва :
1.1. За придобит трудов стаж и професионален опит в размер на 1 % от индивидуалната основна месечна заплата за всяка година прослужено време.
1.2. Гарантира се запазването на размерите на допълнителното възнаграждение за трудов стаж и професионален опит  на досегашните работни заплати на персонала, работещ в същата детска градина.
1.3. Новоназначените служители и учители имат право да получават 1 %  за придобит стаж и професионален опит само, ако са изпълнявали същата, сходна или със същия характер работа, длъжност или професия.
2. Други допълнителни възнаграждения, регламентирани в нормативни актове – размерите (минимални или фиксирани) и условията за получаването им са тези, определени в съответния нормативен акт или в Кодекса на труда.
3. Допълнително възнаграждение се изплаща само за действително отработено време.
4. В зависимост от постигнатите годишни резултати, педагогическия персонал се стимулира с допълнителни възнаграждения по Националната програма за диференцирано  заплащане труда на педагогическите специалисти по показатели на национално ниво и критерии, приети от педагогическия съвет.
5. За официални празници или за началото на учебната година – до два пъти годишно, но не повече от една брутна заплата общо за календарна година.
6. Безплатна храна в рамките на 2,50 лв. получават чистачът и готвачът, а  1,25 лв. получава домакинът.

НАКАЗАНИЯ НА РАБОТЕЩИТЕ В ДЕТСКАТА ГРАДИНА
Кодексът на труда представлява правната рамка, в която се решават казусите, свързани с прекратяване на трудовия договор : уволнения, масови уволнения(съкращения), дисциплинарни уволнения, незаконни уволнения, закрила при уволнение, оспорване на законността на уволнението и други специфични случаи.
Служителите имат право да оспорват законността на уволнението пред работодателя или пред съда, като поискат възстановяване на предишната работа и обезщетение за времето, когато са били без работа.
УВОЛНЕНИЕТО е крайна дисциплинарна мярка. До нея обикновено се прибягва, когато всички други мерки за коригиране на трудовото представяне или поведението са се оказали неуспешни. Препоръчително е да се документират положените усилия да се помогне на служителя да се коригира. Ако обаче се прецени, че уволнението е неизбежно, да не се отлага излишно. Това може да има лошо влияние върху морала, дисциплината и производителността на другите служители.
Уволнението се предшества от последно предупреждение преди уволнение.
Уволнението без предварително предупреждение се прилага само в случаи на крайно недопустими нарушения. Такива могат да бъдат действия, засягащи сигурността и живота на другите, продължително безпричинно неявяване на работа, злепоставяне на детската градина и други.Преди да се стигне до тази стъпка трябва да има солидни доказателства за поведението на служителя.
При дисциплинарно уволнение Директорът е длъжен:
· Да поиска писмено обяснение от служителя. Това става чрез връчване на заповед, в която се указват въпросите, по които се иска обяснение от служителя, и срокът в който трябва да бъде представено. Писменото обяснение е адресирано до Директора на детската градина. Заповедта трябва да бъде връчена лично на служителя и заверена с неговия подпис и дата на получаването й.
· Да събере и оцени посочените доказателства, като оформи своето становище за дисциплинарно уволнение в писмен вид. То трябва да посочва нарушителя, нарушението, кога е извършено, наказанието и законния текст, въз основа на който се налага.
· Дисциплинарните наказания се налагат не по-късно от 2 месеца от откриване на нарушението  и не по-късно от 1 година от извършването му. В тези срокове не се включва времето, когато служителят е в законоустановен  отпуск или участва в стачка. При дисциплинарно нарушение, което е престъпление или административно нарушение, свързано с възложената работа и установено с влязла в сила присъда или наказателно постановление, сроковете започват да текат от влизането в сила на присъдата или на наказателното постановление.

ОСВОБОЖДАВАНЕ ОТ ДЕТСКАТА ГРАДИНА
Документи, които се връчват на освободения служител :
· Копия от всички необходими документи, напр. писмени предупреждения(ако е имало такива), оценка на изпълнението на дейността;
· Заповед за уволнение, както я изисква законът.
· Подробности за дължимите на служителя плащания, ако има такива, напр. за неизползван отпуск, групови застраховки и др.

Работодателят трябва да : 
· Се увери, че служителят е изплатил всички дължими суми;
· Изиска всички вещи, дължими на детската градина, напр. ключове, инструменти, работно облекло, мобилен телефон и др.;
· Изиска служителят да събере и изнесе личните си вещи или да му ги изпрати след това;
· Осигури човек , които да съпроводи освободения служител до работното му място и след това до изхода;
· Информира всички, които трябва да знаят за освобождаването му;
· Приключи ведомостта;
· Уреди документите за напускане.

ДОПЪЛНИТЕЛНО ТРУДОВО ВЪЗНАГРАЖДЕНИЕ
Допълнителното трудово възнаграждение за постигнати резултати от труда през учебната година се изплаща на персонала в институциите с изключение на директорите въз основа на оценяване на :
· Педагогическите специалисти – извършено по показатели и критерии към тях, приети с решение на педагогически съвет.
· Непедагогическия персонал – извършено по показатели и критерии към тях, разработени в образователната институция и приети на общо събрание и включени във вътрешните правила за работни заплати .
Право на допълнително трудово възнаграждение за постигнати резултати от труда имат педагогическите специалисти, които имат най-малко 124 дни за учебната година,за която се отнася оценяването, ( без различните видове отпуск) и най-малко 186 дни за учебната година,за която се отнася оценяването, ( без различните видове отпуск) за непедагогическия персонал.
Средствата за ДТВ за постигнати резултати е не по-малко от 4,2 % и не повече от 5,00 % от годишния размер на средствата за работни заплати на педагогическите специалисти.
Средствата за ДТВ за постигнати резултати е не по-малко от 2,5 % и не повече от 3,5 % от годишния размер на средствата за работни заплати на непедагогическите специалисти.

